สังคมข่าวหุ้นคาเฟอีน
*หุ้นธนาคารเกียรตินาคิน หรือ KPP ล่าสุดประกาศจ่ายเงินปันผลงวดครึ่งปีหลังอีก 4 บาท ต่อหุ้น หลังจากก่อนหน้านี้จ่ายไปแล้วในงวดระหว่างกาล 2 บาทต่อหุ้น รวมเบ็ดเสร็จ 6 บาทต่อหุ้น และหากดูราคาหุ้นวานนี้ที่ระดับ 66.00 -67.00 บาท นั่นเท่ากับอัตราผลตอบแทนเงินปันผลเกือบๆ 10% ทำให้ราคาหุ้นวานนี้วิ่งขึ้นมาแรง ท่ามกลางวอลุ่มหนาแน่นมาก หุ้นตัวนี้ใครมีในพอร์ตไม่ผิดหวัง
24 ก.พ. 2560

*หุ้นธนาคารเกียรตินาคิน หรือ KPP ล่าสุดประกาศจ่ายเงินปันผลงวดครึ่งปีหลังอีก 4 บาท ต่อหุ้น หลังจากก่อนหน้านี้จ่ายไปแล้วในงวดระหว่างกาล 2 บาทต่อหุ้น รวมเบ็ดเสร็จ 6 บาทต่อหุ้น และหากดูราคาหุ้นวานนี้ที่ระดับ 66.00 -67.00 บาท นั่นเท่ากับอัตราผลตอบแทนเงินปันผลเกือบๆ 10% ทำให้ราคาหุ้นวานนี้วิ่งขึ้นมาแรง ท่ามกลางวอลุ่มหนาแน่นมาก หุ้นตัวนี้ใครมีในพอร์ตไม่ผิดหวัง
*COM7 ราคาหุ้นจากสิ้นปี 2559 ปรับลงมาประมาณ 8% ทั้งผลการดำเนินงานของไตรมาส 4/59 ออกมาดีกว่าที่นักวิเคราะห์คาดไว้เล็กน้อย แต่ทั้งปีมีกำไรสุทธิ 407 ล้านบาท  เพิ่มขึ้น 52% ขณะที่แนวโน้มปีนี้ โดยเฉพาะไตรมาส 1/60 ก็ถูกดมองว่า ผลประกอบการยังออกมาดี เพราะธุรกิจด้านไอทีจะขายดีขึ้นสอดคล้องกับเศรษฐกิจที่ฟื้นตัว ส่วนราคาเป้าหมายที่นักวิเคราะห์ให้ไว้อยู่ระหว่าง 13.50–15.00 บาทต่อหุ้น
*หุ้น BEM หรือ รถไฟฟ้า กำไรปรับลงเล็กน้อย แต่ก็เป็นไปตามที่คาดกันเอาไว้ จึงไม่ต้องมีอะไรน่าตกใจใดๆ ทั้งสิ้น เรามามองปี 60 กันดีกว่า อย่างทางด่วนศรีรัช คนเริ่มเข้ามาใช้บริหารมากขึ้น และ BEM จะได้บันทึกเต็มปี ขณะที่จะเริ่มวิ่งรถไฟฟ้าจากบางซื่อมายังเตาปูนได้ในเดือนสิงหาคมนี้ ก็น่าจะทำให้คนเข้ามาใช้บริหารสายสีม่วงกันมากขึ้น และผู้โดยสารเหล่านั้น ก็น่าจะทำให้ผู้โดยสารมาใช้บริการกับสายสีน้ำเงินเส้นเดิมเพิ่มไปอีก
*บลจ.บัวหลวงแต่งตั้งลูกหม้ออย่าง “พีรพงศ์ จิระเสวีจินดา”ให้ขึ้นมาดำรงตำแหน่งซีอีโอหรือประธานเจ้าหน้าที่บริหารและการลงทุน หรือ Chief Executive Officer &amp; Chief Investment Officer โดยจะมีผลตั้งแต่วันที่ 22 ก.พ.60 ส่วน “ป้าตู่” นางวรวรรณ ธาราภูมิ ก็ขึ้นไปเป็นประธานกรรมการบริหาร (Chairman of Executive Board) เพราะธุรกิจกองทุนในยุคนี้ สมัยนี้ ต้องทำงานกันแบบผสมผสานระหว่างคนรุ่นใหม่ กับคนรุ่นเก๋า
*MGT : บมจ. เมกาเคม (ประเทศไทย)วานนี้เข้าซื้อขายในตลาดหลักทรัพย์ mai เป็นวันแรก ทำธุรกิจจัดจำหน่ายเคมีภัณฑ์ ประเภทเคมีภัณฑ์ชนิดพิเศษใช้ในอุตสาหกรรมต่างๆ ราคาหุ้นไอพีโอที่มีการเสนอขายอยู่ที่ 1.89 บาท และระดับพี/อี ของราคาไอพีโออยู่ที่ 25 เท่า ถือว่าไม่แพงมาก ทำให้ราคาขึ้นไปสูงสุดวานนี้ 2.90 บาท ก่อนจะลงมาปิด 2.42 บาท บวกขึ้นมาจากไอพีโอ 24.04%
*ส่วนหุ้น บมจ.บูรพา เทคนิคอล เอ็นจิเนียริ่ง (ETE)ที่เพิ่งจะเข้าเทรดไปก่อนหน้านี้ ไม่รู้ว่ามือมืดที่ไหนเข้ามาทุบ กระทั่งราคาลงมาปิด 2.28 บาท ใกล้เคียงกับไอพีโอ 2.20 บาท แต่ก็อย่างว่าล่ะ ตอนเข้ามา พี/อี ก็สูงขึ้นไปถึง 174 เท่าแล้ว แต่ระดับพี/อี นี้ เขายังไม่ได้ รวมผลการดำเนินงานจากธุรกิจพลังงานทดแทนจากพลังงานแสงอาทิตย์ที่จะเริ่มรับรู้รายได้ในช่วงไตรมาส 1/60 นาน 25 ปี ซึ่งเข้าใจว่า ราคาคงไปยืนรอไม่ไหว ไว้รอเห็นตัวเลขบันทึกชัดๆ ก่อนดีกว่า
*กองทุนเทมเพิลตัน ของ “มาร์ค โมเบียส” เข้าทำบิ๊กล็อตหุ้น WHA กว่า 458 ล้านหุ้น คิดเป็น 3.2% ที่ราคา 2.80 บาท ต่ำกว่าตลาดฯ ส่วนก่อนหน้านี้กองทุนเทมเพิลตัน ก็ถืออยู่แล้วประมาณ 1 เปอร์เซ็นต์กว่าๆ ทำให้รวมการถือหุ้น WHA แล้ว เกือบๆ 5% ส่วนปัจจัยจูงใจก็คือ การนำบริษัทลูกค้าเขาตลาดหุ้นในปีนี้ และจะรับทรัพย์จากโครงการระเบียงเศรษฐกิจของรัฐบาล ราคาหุ้น WHA ปิดวานนี้  3.12 บาท บวก 0.06 บาท ส่วนคนที่ขายนั้น มาจากผู้ถือหุ้นรายใหญ่คนหนึ่ง แต่ไม่ใช่คุณหมอสมยศ แน่นอน
*“เสี่ยทวิช” หรือ “ทวิช เตชะนาวากุล” เจ้าของนิคมอุตสาหกรรมไฮเทค ยืนยันด้วยการ ว.2 ออกมาว่า พร้อมที่จะจับมือ “หมอวิชัย” เพื่อร่วมแก้ไขปัญหา  IFEC และหากจดทะเบียนจัดตั้งบอร์ดเมื่อไหร่ ก็จะสางปัญหาหนี้ตั๋ว B/E ได้เร็วเท่านั้น พร้อมมั่นใจเคลียร์ปัญหาได้ภายในเวลา 30-60 วัน